b"\n_START_ARTICLE_\nCaixa Manlleu\n_START_SECTION_\nHist\xc3\xb2ria\n_START_PARAGRAPH_\nL'entitat va n\xc3\xa9ixer l'any 1896 amb el prop\xc3\xb2sit de pal\xc2\xb7liar les dificultats econ\xc3\xb2miques i socials de la poblaci\xc3\xb3. El 1966 va canviar el nom per l'actual, Caixa d'Estalvis Comarcal de Manlleu, i no va ser fins a l'any 1974 que la caixa va obrir oficines fora d'Osona.\n_START_SECTION_\nFusi\xc3\xb3\n_START_PARAGRAPH_\nEl juny de l'any 2009, amb l'aprovaci\xc3\xb3 del Fons de Reestructuraci\xc3\xb3 Ordenada Banc\xc3\xa0ria (FROB), es van fer contundents els rumors de possibles fusions entre algunes caixes catalanes. Finalment l'entitat entr\xc3\xa0 en proc\xc3\xa9s de fusi\xc3\xb3 amb Caixa Sabadell i Caixa Terrassa, tal com ho van fer saber les tres entitats en un comunicat, fusi\xc3\xb3 a la qual Caixa Girona es va acordar que s'hi sumaria posteriorment, en comptes d'unir-se a Caixa Catalunya i Caixa Tarragona, com s'havia rumorejat. La fusi\xc3\xb3 permetria a les quatre caixes mantenir la seva identitat al territori._NEWLINE_El nom social de la caixa resultant va ser Caixa d'Estalvis Uni\xc3\xb3 de Caixes de Girona, Manlleu, Sabadell i Terrassa, amb seu social a Barcelona i amb quatre subseus a Girona, Manlleu, Sabadell i Terrassa. I el nom comercial va ser Unnim, per a les oficines d'aquest grup a Manlleu s'utilitz\xc3\xa0 la marca Unnim Manlleu."